1925

Foarfaale 
 20. Meerte: Die ousätte chileenske Präsident Arturo Alessandri Palma kricht ätter ju Wierhäärstaalenge fon ju Ferfoatengsmäitige Oardenge sien Boantje wier. Man hie behoaldt dät nit loange, uumdät die moachtgriepske Minister Carlos Ibáñez del Campo, an Sympathisant fon do foarige Putschisten, him mäd n finnich Moachtspil uut Amt tringt.
 4. April: As Lieuw-Wache foar Adolf Hitler wäd ju SS gruunded. Ju äntwikkelt sik in ju Tied fon dän Nasjonoalsosjoalismus tou een paramilitäriske Organisatsjoon.
 7. April: Andraach fon Hitler, nit moor Burger fon Aastriek tou weesen, mäd Ärfoulch ap dän 30. April.
 10. April: Ju Stääd Zarizyn an ju Wolga wäd in Stalingrad uumebenaamd. (däälich Wolgograd)
 16. April: bulgariske Kommunisten moakje aan Bombenansleek ap ju Kathedroale Sweta Nedelja in ju bulgariske Haudstääd Sofia, deerbie stierwe moor as 150 Moanskene, do deelwiese hooge Boantjene in ju Politik un dät Militär häbe.
 25. April: Die Monarchist Paul von Hindenburg wäd juun dän Zentrumskandidoat Wilhelm Marx toun Riekspräsidänt kädden, uk mäd do Stämmen fon do Midde-Paatäien DVP un BVP.
 12. Moai: Hindenburg wäd as Riekspräsident fer'eediged.
 30. Moai: Nasjonoale Revolutsjoon in China.
 16. Juni: Foulkställenge in Düütsklound: 62,5 Millionen Ienwoonere sunner dät Saarlound ("Saargebiet").
 16. Juni: In ju Sowjetunion wäd ap ju Krim as dät eerste Pionierleeger fon ju Pionierorganistsjoon Wladimir Iljitsch Lenin "Artek", een Ferhoalengsleeger foar Bäidene mäd Teerenge (= Tuberkulose) gruunded.
 17. Juni: Dät Genfer Protokoll tou ju Äntoachtenge fon chemiske un biologiske Woapen jält.
 18. Juni: Dät Rieksgjucht beslut, dät ju oankelde besleetene Füürstenäntoainenge fon ju Weimarer Republik nit moor jält. Dät äntspreekende Lounds-Wät in dät Fräistoat Sachsen-Gotha uur ju Ienluukenge fon Oaindum fon dät Füürstenhuus Sachsen-Coburg un Gotha is ätter dät Uurdeel juun ju Ferfoatenge.
 18. Juli: Adolf Hitler moaket sien Bouk "Mein Kampf" eepentelk.
 25. September: Ap do Färöer-Ailounde wäd ju eerste sosjoalistiske Paatäi gruunded (däälich Javnaðarflokkurin). Die eerste Foarsitter wäd Maurentius S. Viðstein.
 5. - 16. Oktober: Do Ferdraage fon Locarno wäide ferhonneld.
 20. November: Die Münchner Dolksteet-Prosäss eendet in't Gjuchtsuurdeel, dät sik die bekloagede Paul Nikolaus Cossmann bie ju Wiedenge fon ju Dolksteet-Legende ferdäin häd.
 15. Dezember: Reza Pahlavi sweert foar dät iraniske Parlemänt (Madschles) sin Amts-Eed as Schah fon Persien.
 26. Dezember: Ju turske Nasjonoalfersammelenge beslut ju Ienfierenge fon dän Gregorioanske Kalänner mäd Wierkenge fon dän 1. Januoar 1926 oun.

 Tou Waareld keemen 
 6. Januoar: Kim Dae-jung, suud-koreoansken Politiker

 Stuurwen 
 28. Februoar: Friedrich Ebert, aan SPD-Politiker un die eerste Riekspräsident fon ju Weimarer Republik

Kategorie:20. Jierhunnert